Plateanmeldelser:Marissa Nadler - «July» 

Folkversjonen av Lana Del Rey. 

Populærkulturen har alltid lidd under manko på tydelige mørkmystiske referansepunkter. 
Lana Del Rey avlastet Twin Peaks for et par år siden. 
Sammen med produsent Randall Dunn (Sunn O)))/Earth) skaper Marissa Nadler et enda skumlere hjørne. 

32-åringen har den samme hjemsøkende likevekten mellom liv og død. 

Hennes sjette forsterker dette gjennom en ekstatisk lekker produksjon, nydelige vokalarrangementer og skummelt sterke låter. 

Den sommerlige tittelen bygger under kontrasten: 
Selv om hun kan være både lys og tidvis jentete tilgjort i vokalen, er dette mørke toner fra skumringen. 
En skumring som ikke nødvendigvis er begrenset til leggetid. 

BESTE LÅT: 
«Dead City Emiliy» 
